Απόφαση του Γενικού Δικαστηρίου (ένατο τμήμα) της 12ης Μαρτίου 2020 – QB κατά ΕΚΤ
(Υπόθεση T‑215/18)
«Υπαλληλική υπόθεση – Προσωπικό της ΕΚΤ – Περίοδος αξιολόγησης – Έκθεση αξιολόγησης 2016 – Συντάκτης της έκθεσης αξιολόγησης – Πρόδηλη πλάνη εκτιμήσεως – Αναρρωτική άδεια – Τοποθέτηση σε νέα θέση – Αποδοχές – Απόφαση περί μη αναγνωρίσεως δικαιώματος μισθολογικής αναπροσαρμογής – Αναρμοδιότητα του εκδόντος τη βλαπτική πράξη – Ευθύνη»
1.      Υπαλληλικές προσφυγές – Υπάλληλοι της Ευρωπαϊκής Κεντρικής Τράπεζας – Προσφυγή βάλλουσα κατά της αποφάσεως περί απορρίψεως της διοικητικής ενστάσεως – Παραδεκτό – Υποχρέωση αποφάνσεως επί του αιτήματος το οποίο στρέφεται κατά της αποφάσεως περί απορρίψεως της διοικητικής ενστάσεως – Αίτημα μη αυτοτελές ή απόφαση αμιγώς επιβεβαιωτική – Δεν υφίσταται
(Κανονισμός Υπηρεσιακής Καταστάσεως των υπαλλήλων, άρθρα 90 και 91· πρωτόκολλο για το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, άρθρο 36.2· όροι απασχολήσεως του προσωπικού της Ευρωπαϊκής Κεντρικής Τράπεζας, άρθρο 42)
(βλ. σκέψεις 40, 41)
2.      Υπάλληλοι – Υπάλληλοι της Ευρωπαϊκής Κεντρικής Τράπεζας – Αξιολόγηση – Έκθεση αξιολόγησης – Κατευθυντήριες οδηγίες για τους αξιολογητές και τους υπαλλήλους όσον αφορά τις διαδικασίες αξιολόγησης του προσωπικού – Έννομα αποτελέσματα
(Όροι απασχολήσεως του προσωπικού της Ευρωπαϊκής Κεντρικής Τράπεζας, παράρτημα I, άρθρο 5)
(βλ. σκέψη 46)
3.      Υπάλληλοι – Υπάλληλοι της Ευρωπαϊκής Κεντρικής Τράπεζας – Αξιολόγηση – Έκθεση αξιολόγησης – Κατάρτιση – Ανάγκη συμμετοχής των ιεραρχικώς προϊσταμένων του αξιολογούμενου – Ισχυρισμός περί κατάρτισης της έκθεσης αξιολόγησης από τρίτον – Βάρος αποδείξεως
(Όροι απασχολήσεως του προσωπικού της Ευρωπαϊκής Κεντρικής Τράπεζας, παράρτημα I, άρθρο 5)
(βλ. σκέψεις 47-50, 59, 61)
4.      Υπάλληλοι – Υπάλληλοι της Ευρωπαϊκής Κεντρικής Τράπεζας – Αξιολόγηση – Έκθεση αξιολόγησης – Περίοδος αξιολόγησης – Μακρά απουσία του αξιολογούμενου από την εργασία – Πραγματική περίοδος εργασίας ίση ή μεγαλύτερη των τριών μηνών – Επαρκής βάση εκτιμήσεως για την αξιολόγηση – Δυνατότητα να ληφθεί υπόψη το αναδρομικό τμήμα της αξιολόγησης – Παράβαση του καθήκοντος αρωγής – Δεν υφίσταται
(Όροι απασχολήσεως του προσωπικού της Ευρωπαϊκής Κεντρικής Τράπεζας, παράρτημα I, άρθρο 5)
(βλ. σκέψεις 81, 82, 85-87)
5.      Υπάλληλοι – Υπάλληλοι της Ευρωπαϊκής Κεντρικής Τράπεζας – Αξιολόγηση – Έκθεση αξιολόγησης – Κατάρτιση – Υπάλληλος που τοποθετήθηκε σε νέα θέση κατά τη διάρκεια της περιόδου αξιολόγησης – Διατήρηση στην έκθεση αξιολόγησης των οριζόντιων μέτρων βελτίωσης και ανάπτυξης που απορρέουν από την προηγούμενη τοποθέτηση – Επιτρέπεται
(Όροι απασχολήσεως του προσωπικού της Ευρωπαϊκής Κεντρικής Τράπεζας, παράρτημα I, άρθρο 5)
(βλ. σκέψεις 93, 94, 97)
6.      Υπάλληλοι – Υπάλληλοι της Ευρωπαϊκής Κεντρικής Τράπεζας – Αξιολόγηση – Έκθεση αξιολόγησης – Εξουσία εκτιμήσεως των αξιολογητών – Δικαστικός έλεγχος – Όρια – Πρόδηλη πλάνη εκτιμήσεως – Έννοια
(Πρωτόκολλο για το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, άρθρο 36.2· όροι απασχολήσεως του προσωπικού της Ευρωπαϊκής Κεντρικής Τράπεζας, άρθρο 42)
(βλ. σκέψεις 100-103, 110, 111, 125, 128, 134)
7.      Θεσμικά όργανα της Ευρωπαϊκής Ένωσης – Άσκηση των αρμοδιοτήτων – Μεταβιβάσεις – Προϋποθέσεις – Ευρωπαϊκή Κεντρική Τράπεζα – Ετήσια αναθεώρηση των μισθών και των πριμ – Απόφαση μη εκδοθείσα από την αρμόδια αρχή ή από αρχή στην οποία ανατέθηκε εξουσία εκπροσώπησης – Αναρμοδιότητα του εκδότη της προσβαλλομένης αποφάσεως – Ακύρωση της αποφάσεως – Αποτελέσματα
(Άρθρο 266 ΣΛΕΕ· όροι απασχολήσεως του προσωπικού της Ευρωπαϊκής Κεντρικής Τράπεζας, παράρτημα I, άρθρα 5 και 6)
(βλ. σκέψεις 141, 142, 152, 155)
8.      Υπάλληλοι – Εξωσυμβατική ευθύνη θεσμικών οργάνων – Προϋποθέσεις – ʹΕλλειψη νομιμότητας – Ζημία – Αιτιώδης συνάφεια – Σωρευτικές προϋποθέσεις
(Άρθρο 340, εδ. 2, ΣΛΕΕ)
(βλ. σκέψη 158)
9.      Υπαλληλικές προσφυγές – Αίτημα αποζημιώσεως συναρτώμενo προς το αίτημα ακυρώσεως – Απόρριψη του αιτήματος ακυρώσεως συνεπαγόμενη την απόρριψη του αιτήματος αποζημιώσεως
(Κανονισμός Υπηρεσιακής Καταστάσεως των υπαλλήλων, άρθρο 91)
(βλ. σκέψη 159)
Αντικείμενο
Προσφυγή-αγωγή δυνάμει του άρθρου 270 ΣΛΕΕ και του άρθρου 50α του Οργανισμού του Δικαστηρίου της Ευρωπαϊκής Ένωσης με αίτημα, αφενός, την ακύρωση της έκθεσης αξιολόγησης της προσφεύγουσας-ενάγουσας για την περίοδο 2016 και της αποφάσεως της ΕΚΤ της 23ης Μαΐου 2017 με την οποία δεν αναγνωρίστηκε στην προσφεύγουσα-ενάγουσα δικαίωμα μισθολογικής αναπροσαρμογής και, εφόσον κριθεί αναγκαίο, την ακύρωση της αποφάσεως της ΕΚΤ της 18ης Σεπτεμβρίου 2017 και της σιωπηρής απορριπτικής αποφάσεως της ΕΚΤ με τις οποίες απορρίφθηκαν, αντιστοίχως, η διοικητική προσφυγή και η διοικητική ένσταση της προσφεύγουσας-ενάγουσας και, αφετέρου, την αποκατάσταση της ζημίας που η προσφεύγουσα-ενάγουσα ισχυρίζεται ότι υπέστη.
Διατακτικό
Το Γενικό Δικαστήριο αποφασίζει:
1)
Ακυρώνει την απόφαση της Ευρωπαϊκής Κεντρικής Τράπεζας (ΕΚΤ) της 23ης Μαΐου 2017 με την οποία δεν αναγνωρίστηκε στην QB δικαίωμα μισθολογικής αναπροσαρμογής.
2)
Απορρίπτει την προσφυγή-αγωγή κατά τα λοιπά.
3)
Η QB φέρει τα δύο τρίτα των δικαστικών εξόδων της.
4)
Η ΕΚΤ φέρει τα δικαστικά έξοδά της και το ένα τρίτο των εξόδων της QB.